**คำนำ**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ กำหนดให้ท้องถิ่นจัดทำแผนยุทธศาสตร์การพัฒนา ซึ่งเป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่น ซึ่งแสดงวิสัยทัศน์ พันธกิจและจุดมุ่งหมายของการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด และแผนพัฒนาอำเภอ และระเบียบได้กำหนดให้จัดทำแผนพัฒนาสี่ปี ซึ่งเป็นแผนพัฒนาท้องถิ่นที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณในแต่ละปี นอกจากนี้ยังได้กำหนดให้จัดทำ “แผนการดำเนินงาน” ซึ่งเป็นเอกสารที่รวบรวมแผนงาน โครงการ กิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นในแต่ละปีงบประมาณ เพื่อให้ทราบกิจกรรมการพัฒนาในพื้นที่ดำเนินการโดยกำหนดให้แล้วเสร็จภายในเดือนธันวาคมของทุกปีงบประมาณนั้น

องค์การบริหารส่วนตำบลภูเวียง จึงได้จัดทำแผนการดำเนินงาน ประจำปีงบประมาณ ๒๕๖5 เพื่อใช้เป็นคู่มือในการดำเนินงานโครงการ งานกิจกรรมต่าง ๆ ที่องค์การบริหารส่วนตำบลภูเวียง ได้ตั้งงบประมาณไว้ ซึ่งจะช่วยให้การบริหารจัดการแผนงาน โครงการต่าง ๆ สามารถบรรลุเป้าหมายที่กำหนดไว้ได้อย่างมีประสิทธิภาพ

องค์การบริหารส่วนตำบลภูเวียง

งานนโยบายและแผน

ตุลาคม ๒๕๖4

**สารบัญ**

**เรื่อง หน้า**

คำนำ ก

สารบัญ ข

บทนำ ๑

-วัตถุประสงค์ของแผนดำเนินงาน ๑

-ขั้นตอนการจัดทำแผนดำเนินงาน ๑

-ประโยชน์ของแผนดำเนินงาน ๒

แบบ ผด.01 บัญชีสรุปจำนวนโครงการและงบประมาณ 3

แบบ ผด.02 บัญชีโครงการและงบประมาณ 7

แบบ ผด.02/1 บัญชีครุภัณฑ์สำหรับที่ไม่ได้ดำเนินการตามโครงการพัฒนาท้องถิ่น 26